El Festival Ciutat Flamenco dona protagonisme a la veu

Thu, 12 May 2022 06:00:00 +0000

Divendres de la setmana que ve, dia 20, arrencarà una nova edició del Ciutat Flamenco, un dels festivals que més bé representen el panorama i les tendències actuals del gènere sonor originari del sud de la Península. Fins al 29 de maig, una dotzena d'espectacles en directe, repartits entre 8 espais de Barcelona, i diverses master class se sumaran al Congrés de Flamencologia i Pedagogia Flamenca - que es fa per quart any consecutiu -, i com a novetat d'enguany acollirà la primera edició del Concurs de Cante Ciutat Flamenco. I és que en aquesta edició la veu té un protagonisme especial dins del festival que el Taller de Músics impulsa des de fa gairebé 3 dècades. N'hem parlat amb Lluís Cabrera, fundador del Taller de Músics.