Cinc joves músics del nostre país homenatgen Gerhard amb un concert al Palau de la Música

Tue, 09 Nov 2021 07:00:00 +0000

A punt d'acabar l'Any Gerhard, arriba finalment la possibilitat de gaudir d'una proposta del Palau de la Música Catalana posposada per la pandèmia. Es tracta del concert que coprotagonitzaran, aquest dijous, quatre joves cantants del nostre país, Irene Mas, Mireia Tarragó, Tànit Bono i Ferran Albrich, i la pianista Victoria Guerrero. Són cinc músics que han treballat la música de Robert Gerhard, quatre són veus habituals del Cor de Cambra del Palau i tres d'elles han participat també a les últimes edicions d'El Primer Palau. N'hem parlat amb la directora artística adjunta del Palau de la Música, Mercedes Conde Pons, i la soprano Irene Mas.