L'espectacle "Ella and Louis" tancarà el 44è Festival de Jazz de Terrassa

Tue, 25 Mar 2025 17:30:00 +0000

Divendres, la 44a edició del Festival de Jazz de Terrassa tanca cartell, i ho fa com en altres edicions, amb un espectacle especial per a l'ocasió. En aquest cas, es retrà homenatge a un dels duets més famosos de la història del jazz, el que van formar Ella Fitzgerald i Louis Armstrong, reunint a la Big Band Jazz Maresme amb Susana Sheiman i Ricard Gili. "Ella and Louis" és el títol d'aquesta proposta estrenada fa dos anys i que ha passat per escenaris com el Palau de la Música Catalana, on la cantant i el trompetista (que també hi posarà la seva veu) recrearan alguns dels moments estel·lars de dos músics que han marcat un abans i un després. N'hem parlat amb la mateixa Sheiman.