Neus Borrell i Bru Ferri canten els versos de Blanca Llum Vidal al Barcelona Poesia

Wed, 07 May 2025 16:30:00 +0000

El duet de músics Neus Borrell i Bru Ferri (a la foto) s'uneixen a la poesia de Blanca Llum Vidal acompanyats d'un quartet de corda (format per Asia Jiménez, Lluís Lax, Patricia Torres i Irma Bau) per compondre i interpretar un únic poema inèdit de llarga extensió. La peça resultant (que ha estat avalada per les beques de Barcelona Crea) és una composició de llarga durada, de 60 minuts, que investiga les sonoritats de les paraules a cavall de les fusions entre músiques populars, flamenques, mediterrànies i impressionistes que defineixen l'estil del duet. L'interpretaran aquest divendres, 9 de maig, dins del Festival Barcelona Poesia 2025, al concert-recital que oferiran al Verger del Museu Frederic Marès i amb una escenificació senzilla amb sis músics dalt de l'escenari. N'hem parlat amb el mateix Bru Ferri.