La propera temporada BCN Clàssics programa 12 concerts al Palau

Fri, 17 Mar 2023 17:00:00 +0000

El Palau de la Música Catalana acollirà tots els concerts de la propera temporada BCN Clàssics, tant els 8 de gran format com els 4 de proximitat que formen part del cicle Km 0 i que tindran lloc al Petit Palau. Una de les característiques que comparteixen molts dels artistes i formacions que hi actuaran és que fa anys que no venen a Barcelona. Un dels casos, a més, és un debut: el de l'Orquestra de l'Auditori de la Diputació d'Alacant, l'ADDA, que interpretarà el "Cant Espiritual", de Xavier Montsalvatge, i la Novena Simfonia, "Coral", op. 125 de Beethoven, el mes de desembre. N'ha parlat en roda de premsa Llorenç Caballero, director de BCN Clàssics.