Conversem amb Luis Mir Filizzola de les possibilitats que la música digital ofereix als compositors

Tue, 02 Apr 2024 16:25:00 +0000

L'organista i compositor català Luis Mir Filizzola ha escrit, enregistrat i produït al seu propi estudi l'obertura "M8" mitjançant un connector de Spitfire Audio, a partir de mostres de l'Orquestra Simfònica de la BBC. Aquesta obertura destaca pel realisme del so que l'autor ha aconseguit tocant personalment totes les parts, instrument per instrument. Tot plegat en fa un exemple de les possibilitats de la música digital, capaç de reproduir en un estudi des d'un piano fins a un sintetitzador passant, és clar, per una orquestra simfònica sencera amb totes les seves seccions, articulacions i dinàmiques amb gran precisió. Luis Mir Filizzola ens n'ha donat tots els detalls.