Repassem la programació del cicle Difraccions 2025

Mon, 03 Nov 2025 17:25:00 +0000

El 8 d'octubre, a Lo Pati d'Amposta, el percussionista i improvisador Luis Azcona i el Col·lectiu Free't van presentar "Music for waiting". Aquest projecte, que també arribarà el dia 15 al Centre d'Art Tecla Sala de l'Hospitalet de Llobregat, va ser el tret de sortida d'una nova edició del cicle Difraccions, punt de trobada per als amants de la música experimental i contemporània a Catalunya. Enguany el cicle situa el punt de mira en les playlists i es pregunta: com consumim les llistes musicals? N'hem parlat amb Itziar Vilòria, que forma part de l'organització de les Difraccions des dels seus inicis.