El Palau de la Música Catalana presenta els cicles Palau Òpera i Grans Veus

Tue, 28 Mar 2023 16:20:00 +0000

Aquest equipament ha presentat aquest migdia dos cicles més d'una nova temporada que s'està donant a conèixer parcialment. Es tracta de Palau Òpera i Grans Veus, que concentren la programació lírica de la sala modernista. El primer està format per tres títols, que s'oferiran entre febrer i maig de l'any que ve. Hi ha un títol de Monteverdi -L'incoronazione di Poppea- que dirigirà Harry Bicket i dos de Händel: Tolomeo, protagonitzat per Franco Fagioli, i Rinaldo, amb un repartiment estrella. N'hem parlat amb Mercedes Conde, directora artística adjunta del Palau.