La música del Romanticisme serà la protagonista del 43è Festival Pau Casals del Vendrell

Tue, 28 May 2024 16:25:00 +0000

Entre el 12 i el 20 de juliol, tindrà lloc la 43a edició del Festival Internacional de Música Pau Casals del Vendrell, que enguany tindrà com a protagonista la música del Romanticisme. Diversos artistes tant d'aquí com de fora (com Mischa Maisky i Martha Argerich, a la foto) interpretaran una àmplia varietat de programes de música de cambra en un total de 8 concerts en diversos punts de la capital del Baix Penedès, a més de tres activitats especials. N'ha parlat en roda de premsa Jordi Pardo, director de la Fundació Pau Casals.