Miquel Pujadó presentarà al Barnasants el seu disc "De foc i de vellut"

Thu, 28 Apr 2022 06:00:00 +0000

El pròxim dia 7 Miquel Pujadó presenta nou treball dins del festival Barnasants. Actuarà al Harlem Jazz Club de Barcelona, acompanyat només de la seva guitarra, i hi farà sonar les peces del seu nou disc "De foc i de vellut", editat pel segell Microscopi, amb 16 cançons, la majoria de nova fornada, que passen per la ironia, la tendresa, la nostàlgia i la denúncia, i que han tingut la complicitat d'una vintena de músics. El disc veu la llum justament quan fa 40 anys de la publicació del primer treball discogràfic del cantautor: va ser el 1982, i es va titular "Els temps dels fanals en flor". N'hem parlat amb el mateix músic.