Recordem Manuel Cabero amb motiu de la seva mort ahir als 95 anys

Mon, 17 Jan 2022 17:25:00 +0000

El pedagog, director de cors i fundador del Cor Madrigal el 1951 ens va deixar ahir, diumenge, de manera discreta i modesta, com havia volgut viure, tot i haver estat al capdavant d'un projecte que va adquirir una importància cabdal en la renovació del cant coral a Catalunya la segona meitat del segle XX. Va ser àmpliament guardonat per la seva trajectòria i l'any 2002 va rebre la Creu de Sant Jordi. Hem repassat la seva trajectòria infatigable al servei de la música del nostre país amb Mireia Barrera, Pere-Lluís Biosca i Montserrat Cadevall, presidenta de la Federació Catalana d'Entitats Corals, on Cabero era membre emèrit de l'equip tècnic.