Descobrim el treball discogràfic de debut del Nucli Trio

Fri, 17 Dec 2021 07:00:00 +0000

Si hi ha un músic de jazz prolífic i molt ocupat en diversos projectes ara mateix, aquest és el bateria David Viñolas, a qui vam entrevistar a l'"Assaig general" el 29 de novembre passat, i que avui ens torna a oferir les seves impressions, en aquest cas dins el Nucli Trio, format a mitjan 2018. Aquí els noms que acompanyen aquest bateria són el guitarrista Guillem Plana i el contrabaixista Aleix Forts. En principi, la intenció del trio era basar-se en estàndards de jazz amb un plantejament força clàssic, a la manera dels "guitar trios", però de seguida va arribar el repertori propi i el projecte va agafar altres matisos, fins que l'any passat es va materialitzar en el seu primer disc, que és el que avui tenim entre mans. N'hem parlat amb el mateix David Viñolas.