Alain Pérez i La Orquesta actuen demà a la sala Luz de Gas

Fri, 03 Dec 2021 17:23:00 +0000

Alain Pérez és un dels músics cubans més actius ara mateix. Demà dissabte torna a visitar Barcelona amb un concert a la sala Luz de Gas. Si en l'anterior actuació al nostre país les circumstàncies pandèmiques havien reduït l'elenc de músics que l'acompanyaven, aquest cop Pérez podrà actuar amb l'orquestra habitual completa: 13 músics cubans que porten dalt de l'escenari el repertori del seu últim disc, "El cuento de la buena pipa". Un àlbum que d'alguna manera és un tribut al seu pare, el músic Gradelio Pérez, tal com ens ha explicat el mateix Alain Pérez.