La Missa en si menor de Bach torna al Palau amb el Cor i l'Ensemble Balthasar Neumann

Fri, 28 Jan 2022 07:00:00 +0000

Aquest dissabte, a les 8 del vespre, el Palau de la Música Catalana tornarà a acollir el Cor i l'Ensemble Balthasar Neumann, que dirigeix el seu fundador, Thomas Hengelbrock (a la foto), i que ja han estat convidats diverses vegades a la sala modernista, sempre amb una gran rebuda per part del públic. En aquesta ocasió, els conjunts alemanys repetiran el mateix programa que ja van oferir l'11 de desembre del 2014 i que és una de les seves especialitats, la Missa en si menor de J. S. Bach. N'hem parlat amb el director general del Palau de la Música, Joan Oller, i amb Mercedes Conde Pons, directora artística adjunta del Palau.