El Concurs Tenor Viñas celebra la 62a edició amb una nova imatge i nous premis

Mon, 20 Jan 2025 17:25:00 +0000

Ja fa molts anys que gener és el mes de les grans veus per excel·lència a la ciutat de Barcelona gràcies a la celebració del Concurs Internacional de Cant Francesc Viñas. Aquests dies se n'està duent a terme una nova edició, la 62a, que ha arribat a la xifra més alta d'inscrits: 645 cantants de 61 països, vuit dels quals són catalans. El canvi principal del concurs d'enguany és una nova imatge, un espai renovat que acompanyarà els participants durant la prova final i el concert de guanyadors al Gran Teatre del Liceu. N'hem parlat amb el director artístic del Liceu, Víctor Garcia de Gomar, i la soprano Maria Guleghina, membre del jurat del certamen.