La 42a edició del Festival Pau Casals commemorarà els 50 anys de la mort del mestre del Vendrell

Mon, 22 May 2023 14:00:00 +0000

Del 7 al 22 de juliol, tindrà lloc al Vendrell una nova edició del Festival Internacional de Música Pau Casals que, coincidint amb l'any en què s'escau el cinquantenari de la mort del violoncel·lista, compositor i director d'orquestra català, inclourà un homenatge a la programació. Entre la quinzena de concerts programats pel director artístic Bernard Meillat, destaca la presència del violinista Pinchas Zukerman (-juntament amb el seu trio, en el concert inaugural, i al costat de Sara Ferrández i Yamen Saadi, l'endemà), el violoncel·lista Miklós Perényi (a la foto) amb Dénes Varjon al piano, el 22 de juliol, i el violinista Richard Goode, el 20 de juliol, tres intèrprets que van conèixer Casals en la seva adolescència. En van parlar a la roda de premsa el dissenyador del cartell del festival, Ignasi Blanch, l'alcalde del Vendrell, Kenneth Martínez, i Oriol Toldrà, gerent i director de l'Auditori Pau Casals del Vendrell (a la foto).