Leonskaja i Bell, entre els convidats a la nova temporada de la Franz Schubert Filharmonia

Mon, 11 Apr 2022 16:23:00 +0000

La formació catalana ha presentat en roda de premsa la seva nova temporada 2022-2023 al Palau de la Música Catalana i convidarà grans solistes internacionals, com Elisabeth Leonskaja (a la foto), Joshua Bell, les germanes Labèque, Alice Sara Ott, Ivo Pogorelich i Midori. Es tracta de l'onzena temporada, que en total ha programat vuit concerts ben variats que buscaran fer viure la "grandesa de la música simfònica de la mà dels millors intèrprets". Entre els programes a càrrec del director artístic de l'orquestra, Tomàs Grau, hi haurà la Sisena simfonia "Pastoral" de Beethoven, la Simfonia "Lobgesang" de Mendelssohn, la Setena de Dvorák, la Cinquena de Schubert o la Quarta de Schumann. La temporada s'inaugurarà el 23 d'octubre amb el concert del pianista croat Ivo Pogorelich i el Concert per a piano i orquestra núm. 2 de Chopin.