El Festival de Jazz de Figueres presenta la seva 27a edició

Fri, 28 May 2021 06:15:00 +0000

Nascut l'any 1992, el certamen empordanès, organitzat per Joventuts Musicals de Figueres i amb col·laboració de l'Ajuntament de Figueres, del 16 al 18 de juliol, omplirà la capital de la comarca de l'Alt Empordà amb gòspel, jazz vocal i jazz amb accent jamaicà, i també amb la presència de grans pianistes com Ignasi Terraza, que en l'àmbit europeu i mundial ja no necessita presentació. Actuarà a l'Auditori Caputxins el dia 17 de juliol acompanyat d'Horacio Fumero al contrabaix i Esteve Pi a la bateria. Aquesta sala, juntament amb l'ateneu La Cate, són els dos espais interiors del festival, que també té una vocació de compartir la música amb la ciutadania al carrer. Us presentem totes les propostes musicals que el certamen ha programat per als tres dies.