El Jazztrònica Fest & Market s'estrena a Barcelona

Fri, 08 Oct 2021 06:00:00 +0000

Els mons de l'electrònica i del jazz tenen una nova cita a partir d'aquest diumenge: el Jazztrònica, un esdeveniment impulsat per l'associació cultural Essències. Seguint les paraules dels organitzadors, ha nascut com l'evolució natural del festival que porta el mateix nom de l'associació i que des de fa sis anys han estat organitzant a Montblanc. Ara, dins de l'oferta barcelonina, calia oferir un format singular o diferenciat, que finalment ha esdevingut el Jazztrònica: una trobada a l'aire lliure un diumenge al mes, des de mig matí fins a mitja tarda, com a mínim fins al mes de desembre, i al jardí principal del Teatre Nacional de Catalunya. Tot plegat va més enllà de la música, perquè inclou oferta gastronòmica, i una àgora cultural i artística. Però si ens centrem en el terreny sonor en directe, hi ha propostes que barregen el jazz i l'electrònica (amb actuacions d'artistes com Yasiin Bey a la foto). Ens ho ha explicat Pere Manresa, portaveu del Jazztrònica Fest & Market.