Blanca Llum Vidal llegeix "Aquest amor que no és u" amb música de Magrané i el Kebyyart Ensemble

Wed, 30 Jun 2021 06:10:00 +0000

Blanca Llum Vidal farà demà dijous al Petit Palau una lectura íntegra del seu poemari "Aquest amor que no és u", amb interludis musicals en directe del Kebyart Ensemble, que interpretarà fragments de peces de Joan Magrané. Aquesta activitat, programada inicialment fa més d'un any, es recupera ara en el marc de l'Hivernacle del Palau, el conjunt d'activitats complementàries de la programació musical que explora la relació amb altres arts i formats, especialment la literatura per reivindicar així el vincle històric de l'edifici modernista amb poetes i escriptors. Publicat per l'editorial Ultramarinos el 2018, "Aquest amor que no és u" és un dels textos més suggeridors de Blanca Llum Vidal, i els seus poemes se sentiran dijous acompanyats per fragments de tres obres de Magrané: "Estris de llum", "Chanson" i "Frottola". N'hem parlat amb els protagonistes d'aquesta vetllada.