El cicle Primavera Musical a Vistabella arriba a la novena edició

Tue, 31 Mar 2026 16:25:00 +0000

Del 18 d'abril al 6 de juny, tindran lloc els quatre concerts de la novena edició de la Primavera Musical a Vistabella. Se celebraran, com és habitual, a l'església del Sagrat Cor d'aquest nucli del terme municipal de la Secuita (Tarragonès). El primer concert anirà a càrrec de la soprano Inés Alonso i el conjunt de música antiga La Zarzamora, format per Jeremy Nastasi, a la tiorba i Marc de la Linde a la viola de gamba. Plegats oferiran un repertori amb obres de compositors com Diego Ortiz, Luís de Narváez, José Marín o Antonio Martín y Coll. N'hem parlat amb el director artístic del cicle, Marc Guerris.