Coneixem la nova Penya Flamenca del Poble-sec

Mon, 17 Nov 2025 17:30:00 +0000

Fa molt pocs dies s'ha presentat la nova Penya Flamenca del Poble-sec, una iniciativa impulsada per la ballarina i gestora cultural Noemí Osorio i el guitarrista Edgar Platón. Instal·lada al barri barceloní, la parella es va adonar de seguida que el flamenc té una atracció especial en aquesta zona de la ciutat (a tocar del Paral·lel i el barri del Raval), amb diversos locals on el flamenc, tant en el vessant de la música com en el del ball, s'interpreta en directe i es consumeix amb força èxit. Faltava, però, un epicentre que dinamitzés la part social. I per això s'ha creat la Penya Flamenca, que, de moment, té un caràcter itinerant. N'hem parlat amb el mateix Edgar Platón.