El Liceu acull el debut mundial de Lise Davidsen en el rol protagonista de "Tristany i Isolda"

Fri, 09 Jan 2026 17:30:00 +0000

La primera producció d'òpera d'aquest 2026 al Liceu és un dels grans projectes anunciats quan es va presentar la temporada: "Tristany i Isolda", de Richard Wagner, un títol de grans dimensions, que es va veure per última vegada al teatre de la Rambla l'any 2017. A més, el Liceu el presenta ara amb una nova producció capitanejada per una tríada femenina: la directora musical Susanna Mälki, la directora escènica Barbara Lluch i el debut mundial en el paper protagonista d'una soprano tan vinculada al repertori wagnerià com la noruega Lise Davidsen. N'han parlat en roda de premsa el director artístic del Liceu, Víctor Garcia de Gomar, i les mateixes Lluch i Davidsen.