El Festival de Jazz de Terrassa arriba a la 45a edició

Mon, 23 Feb 2026 17:30:00 +0000

Pocs dies després de la presentació oficial, avui repassem el més destacat de la 45a edició del Festival de Jazz de Terrassa, que ja escalfa motors per tornar a omplir de música la ciutat vallesana entre el 6 i el 27 de març. Un any més, el festival és aparador de la realitat de l'escena jazzística de casa nostra i de més enllà, i, un cop més, als concerts a la Nova Jazz Cava i altres sales s'hi sumaran propostes d'altres disciplines artístiques. Per això el cartell abraça presentacions de llibres, pintura, swing ballable, sessions pedagògiques per als més petits amb el suport de les biblioteques, a més de música a l'aire lliure. El número 45, si bé pot ser una fita simbòlica, confirma sobretot el bon estat de salut del jazz al país, encara que de vegades és difícil definir "què és el jazz", i justament per això enguany aquest és el lema del festival. En tot cas, n'hem parlat amb Susanna Carmona, coordinadora de Jazz Terrassa.