Des de l'Elbphilharmonie expliquem el focus de concerts de músics catalans en aquesta sala

Fri, 14 Nov 2025 17:30:00 +0000

Aquest novembre del 2025, l'Elbphilharmonie d'Hamburg, amb el suport de l'Institut Ramon Llull, dona la benvinguda a músics catalans de diverses generacions i gèneres amb l'objectiu de presentar el ric paisatge musical de Catalunya a un públic ampli, mostrant-ne la vibrant fusió entre tradició i innovació. El prestigiós equipament ha programat un focus català del 12 al 16 de novembre amb concerts de Jordi Savall i les seves formacions, Chicuelo & Mezquida, la soprano Núria Rial i l'OBC (Orquestra Simfònica de Barcelona i Nacional de Catalunya), Tarta Relena, la Cobla Sant Jordi, el Cor de Cambra del Palau de la Música Catalana i Sílvia Pérez Cruz amb Salvador Sobral. Per això, des de l'Elbphilharmonie, Albert Torrens ha entrevistat Joan Oller, director general del Palau de la Música Catalana; Maria Lladó Ribot, directora de l'Àrea de Creació de l'Institut Ramon Llull, i Víctor Medem, director de L'Auditori.