El Festival de Pasqua de Peralada estrenarà els Responsoris de Setmana Santa de Bernat Vivancos

Wed, 29 Jan 2025 17:25:00 +0000

Del 17 al 20 d'abril tindrà lloc la 3a edició del Festival de Pasqua de Peralada, que inclourà sis concerts a l'església del Carme d'aquesta població de l'Alt Empordà. La inauguració, Dijous Sant al vespre, serà amb l'estrena a l'Estat d'un oratori del compositor barroc alemany Johann Adolph Hasse, "Sanctus Petrus et Sancta Magdalena". A més, el compositor Bernat Vivancos (a la foto), aquest any ha rebut l'encàrrec de compondre els Responsoris de Setmana Santa, una tradició que el festival va engegar des del primer dia i vol mantenir com a signe d'identitat. N'han parlat en roda de premsa el director artístic del Festival de Pasqua de Peralada, Oriol Aguilà, el director de Vespres d'Arnadí, Dani Espasa, i el mateix Vivancos. Fotografia: May Zircus.