El Festival Castell de Peralada celebra els seus 35 anys amb grans veus de la lírica

Tue, 18 May 2021 16:15:00 +0000

El certamen empordanès celebrarà a l'estiu aquest aniversari rodó amb optimisme davant la perspectiva d'una recuperació gradual de l'activitat artística. Entre el 16 de juliol i l'1 d'agost acollirà una dotzena d'espectacles que reuniran diverses de les millors veus del panorama líric internacional, com els tenors Jonas Kaufmann i Benjamin Bernheim, el contratenor Xavier Sabata, les sopranos Sondra Radvanovsky i Lise Davidsen, el baríton Carlos Álvarez, a més del tenor Javier Camarena, que amb el Cor i l'Orquestra Simfònica del Gran Teatre del Liceu protagonitzarà el concert dels 35 anys del Festival de Peralada. També hi haurà òpera en versió concert ("Tosca" de Puccini) i escenificada ("Orlando" de Händel) i les actuacions de companyies de dansa com el ballet Béjart de Lausana, el Ballet de Barcelona o la gala titulada "Ballet under the stars", a més dels concerts de Rufus Wainwright i Sílvia Pérez Cruz. Ho explica Oriol Aguilà, director artístic del Festival Castell de Peralada.