El festival "Cafè Jazz Calella", guardonat als premis anuals de l'AMJM

Fri, 28 Mar 2025 17:30:00 +0000

El passat 20 de març, l'Associació de Músics de Jazz i Música Moderna de Catalunya (AMJM) va atorgar els seus premis anuals, que a més d'artistes i grups distingeixen esdeveniments, associacions i altres iniciatives que posen en valor l'activitat musical i jazzística del nostre entorn. Un d'aquests premis, en la categoria "Impuls a la Música en Viu", va recaure en el festival "Cafè Jazz Calella", i per això avui ens hi aturem uns minuts. Juan Carlos Narcequian és l'impulsor i programador del cicle, i ens situa aquest esdeveniment que va néixer a la localitat del Maresme fa un quart de segle, portant propostes de jazz a alguns dels cafès més acollidors de la població. N'hem parlat amb el mateix Juan Carlos Narcequian.