Fullegem el llibre "55 mirades a músics imprescindibles del segle XXI" de Díaz de la Fuente

Tue, 16 Jan 2024 17:25:00 +0000

Carlos Díaz de la Fuente és un fotògraf madrileny amb inquietuds i afició per la música que va sentir, ara fa quatre anys, la necessitat de reunir en una mateixa obra aquestes dues facetes de la seva personalitat. La idea va prendre forma en conversa amb la seva germana, la catedràtica i compositora Alicia Díaz de la Fuente, guanyadora del Premi Nacional de Música el 2022. I d'aquí va sorgir també el criteri de selecció dels músics convidats a participar en un llibre titulat "55 mirades a músics imprescindibles del segle XXI. Un assaig fotogràfic i musical". Ell mateix ens l'ha presentat.