Els Tallers Musicals d'Avinyó ofereixen activitats intensives i d'aproximació a la música

Fri, 09 Jul 2021 06:15:00 +0000

D'aquí menys de dues setmanes arrencarà a Avinyó i altres localitats pròximes al Moianès, una nova edició del Festival de Creativitat Musical, també conegut com a TeMA -fent referència, amb la sigla, als tallers musicals que acompanyen l'esdeveniment. Es tracta d'un cicle on un conjunt ampli de docents i ponents, que dominen disciplines com la música, la pedagogia, la psicologia, les teràpies del moviment o el treball social, busquen despertar els recursos creatius, tant d'aficionats o curiosos, com dels qui ja fa temps que es dediquen a la música, i de qualsevol edat. Queralt Guinot, directora de comunicació i coordinació de la proposta, que tindrà lloc entre els dies 19 i 23 de juliol, ens parla dels seus inicis i objectius.