La 25a Fira Mediterrània de Manresa presenta la programació amb una setantena de propostes

Wed, 13 Jul 2022 16:25:00 +0000

La Fira Mediterrània de Manresa arriba al quart de segle, i l'edició d'enguany de la trobada de cultura i música popular i d'arrel es presenta un cop més farcida de talent, creativitat i ganes de donar una nova visió i noves formes al llegat dels ancestres. Entre els dies 6 i 9 d'octubre, la 25a edició de la fira es mostrarà com un aparador de propostes de diferents disciplines (una setantena en total), amb actuacions de formacions com Marala (a la foto), generarà espais per cantar i ballar i propiciarà la participació ciutadana. La llista llarga d'artistes, propostes i trobades, com passa en cada edició, no és fàcil de resumir. Tot i així, la Fira té unes línies força clares que, un any més, s'han recordat en roda de premsa.