Dani Howard i Pablo Urbina posen la banda sonora a l'experiència 10D de la Casa Batlló

Fri, 02 Jul 2021 06:15:00 +0000

Des de mitjans de maig, la Casa Batlló de Barcelona es pot visitar a través d'una experiència immersiva sota el títol de "10D Experiencie", que inclou una banda sonora escrita expressament per a l'ocasió. L'autora de l'obra és la compositora britànica nascuda a Hong Kong Dani Howard. És autora de música per a orquestra i també per a audiovisuals. Ara li ha arribat l'ocasió de recrear la màgia de l'arquitectura d'Antoni Gaudí i omplir sonorament cadascun dels espais de l'exposició. I per enregistrar la banda sonora de "10D Experiencie" de la Casa Batlló, el director d'orquestra navarrès Pablo Urbina ha estat l'encarregat de posar-se al capdavant d'una setantena de músics provinents d'algunes de les millors orquestres del món, com la Filharmònica de Berlín, la Simfònica de la Ràdio d'aquesta ciutat i la de l'Òpera Alemanya de Berlín. Els mateixos Urbina i Howard ens han exposat tot el procés de treball que han seguit.