Susana Sheiman imagina una conversa entre Billie Holiday i Édith Piaf a "La vie en confidence"

Tue, 21 Dec 2021 06:55:00 +0000

En aquesta setmana farcida de propostes nadalenques, avui destaquem la que sonarà dissabte, dia de Nadal, a la Nova Jazz Cava de Terrassa: l'espectacle "La vie en confidence", protagonitzat per la cantant Susana Sheiman. Una proposta curiosa que surt d'una idea que l'artista madrilenya ja va imaginar durant l'adolescència: com seria una conversa entre les cantants Billie Holiday i Édith Piaf? Potser haurien fet un cafè, una davant de l'altra, conversant en un context comú malgrat la llunyania geogràfica? Aquestes dues artistes extraordinàries comparteixen que van néixer el mateix any, el 1915, van tenir vides marcades pel període d'entreguerres i es van convertir en icones culturals. Doncs de l'admiració cap a aquestes dues dones músics ha sorgit "La vie en confidence". La mateixa Susana Sheiman ens ha donat tots els detalls de com n'ha plantejat el muntatge.