Fem un tast del primer àlbum del duet Delight, "I'll be back in June"

Tue, 01 Mar 2022 17:23:00 +0000

La cantant María del Río, vocalista del projecte Drop Collective, i la pianista Naima Ventura (a la dreta) han creat la formació Delight i publiquen el seu primer treball discogràfic aquest divendres. Es tracta d'un duet que es mou entre el terreny jazzístic i el pop suau, amb reminiscències del soul de fa sis dècades. Tot plegat surt de l'amistat de les dues artistes, forjada a les aules del Conservatori del Liceu i els terrenys del jazz i la música moderna. Presentaran el seu nou àlbum el dia 1 d'abril a la sala Taro del barri barceloní de Sants. Ens n'ha donat tots els detalls la mateixa María del Río.