La Beca Salvat de Música Barroca es consolida com a impulsora dels joves talents

Mon, 01 Dec 2025 17:25:00 +0000

Enguany el concert de Nadal de la Fundació Salvat, que se celebrarà aquest dimarts, serà també el concert de presentació dels beneficiaris de la Beca Salvat de Música Barroca: la soprano Mariana Rodrigues, la mezzosoprano Jana Corominas, el tenor Itamar Hildesheim i el baríton Lluís Arratia. Aquesta és l'onzena edició d'una convocatòria que enguany canvia de nom per reflectir la diversitat del repertori barroc europeu, reforçar-ne la projecció internacional i consolidar-ne el model d'èxit. N'han parlat en roda de premsa Llucià Homs, director de la Fundació Salvat, Mercedes Conde Pons, directora artística adjunta del Palau de la Música Catalana, i Joan Oller, director general del Palau de la Música Catalana (a la foto, d'esquerra a dreta).