Els germans Esteve coincideixen en la producció de "La Bohème" del Teatro Real de Madrid

Mon, 20 Dec 2021 07:00:00 +0000

El Teatro Real de Madrid acull aquests últims dies de l'any una producció de "La Bohème" de Puccini que es va estrenar el 12 de desembre i que està en cartell encara fins al 4 de gener. Aquesta coproducció amb la Royal Opera House de Londres i la Lyric Opera de Chicago que dirigeix escènicament Richard Jones i musicalment Nicola Luisotti i Luis Miguel Méndez ha fet coincidir en el repartiment dos cantants catalans que, a més, són germans: estem parlant, és clar, de Vicenç i Manel Esteve, que interpreten respectivament els rols de Benoît i Schaunard. Al tenor Vicenç Esteve (dreta) i al baríton Manel Esteve l'amor i la dedicació a l'òpera els venen de família. El seu pare, el baríton Vicenç Esteve, de fet, ha interpretat diverses vegades els dos rols que ara afronten els fills. Aquest és el primer cop que els dos germans coincideixen en un repartiment al Teatro Real, tot i que amb anterioritat ja han tingut ocasió de treballar plegats en nombroses ocasions. N'hem parlat amb ells dos.