El contratenor Víctor Jiménez Díaz ofereix el concert "Reliquiari sacre" a Barcelona

Fri, 09 Apr 2021 06:15:00 +0000

El cantant presentarà demà divendres, 9 d'abril, al Centre Cívic Pere Pruna un repertori impregnat del seu caràcter inquiet, innovador i creatiu, que és fruit de la incansable recerca musicològica que duu a terme per a cada projecte que basteix. Al costat del pianista Manuel Ruiz Segarra, Jiménez presentarà un recorregut sorprenent per les àries i els "lieder" des del classicisme de Haydn fins a la nova creació de la compositora Mariona Vila, i acabarà l'actuació amb la seva eterna passió: el barroc anglès i italià. La sacralitat o, de manera més àmplia, l'espiritualitat, és l'element que cohesiona tot el discurs d'aquest programa musical. El mateix Víctor Jiménez Díaz ens n'ha donat tots els detalls. Foto: Víctor Jiménez Díaz