La 6a edició del Festival Càntut promou el llegat de la tradició oral amb una vintena de propostes

Mon, 14 Nov 2022 08:00:00 +0000

El Festival Càntut torna amb força aquesta setmana amb una nova edició que posa en valor el cant comunitari i la difusió i conservació del llegat sonor de tradició oral. És la sisena edició d'un festival que va arrencar el 2016, que arribarà divendres a Cassà de la Selva i s'allargarà tot el cap de setmana, amb 25 propostes, entre concerts, visites comentades, exposicions i espectacles de carrer, entre altres activitats. Amb la implicació d'una desena d'entitats de la població selvatana ( culturals, socials i educatives), el festival torna a brillar com una de les tres branques del projecte "Càntut. Cançons de tradició oral", juntament amb les produccions pròpies, i l'Obra del Cançoner Popular de Catalunya. N'ha parlat en roda de premsa fa uns dies Albert Massip, corresponsable del projecte "Càntut".