La 31a edició del Festival de Blues de Cerdanyola recupera El Bosc Tancat

Mon, 26 Sep 2022 05:00:00 +0000

Divendres arrenca una nova edició d'un dels festivals imprescindibles dels amants del blues i tots els gèneres associats: el Festival de Blues de Cerdanyola, que celebrarà la 31a edició fins al 9 d'octubre. Deu dies, doncs, de blues amb noms locals i internacionals en una cinquantena de concerts repartits per la ciutat vallesana. Enguany, amb la tornada a la normalitat i la supressió dels límits d'aforament, el festival recupera l'espai del Bosc Tancat (a la foto), un recinte de més de 8 hectàrees que acollirà alguns dels concerts més destacats i que se suma a espais d'altres entitats, bars i sales de concerts com l'ACME o Cal Pintxo. N'hem parlat amb Cisco Campos, portaveu de la Comissió organitzadora del Festival de Blues de Cerdanyola.