Susana Seivane mostrarà el so contemporani de la gaita al festival Cornamusam

Wed, 02 Jun 2021 06:15:00 +0000

El certamen olotí ja està a ple rendiment i un dels noms que hi brillaran el divendres 4 de juny serà el d'aquesta gaitera gallega que figura a les primeres files de la música d'arrel. Susana Seivane farà un concert a la plaça de braus de la capital de la Garrotxa amb una banda més moderna que tradicional, amb saxo, guitarra, baix elèctric i bateria. Aprofitem per recollir algunes impressions d'aquesta artista, que a més d'haver-se format en piano i percussió celebra intensament poder actuar en un cicle dedicat a les cornamuses i les gaites en totes les seves variants, perquè és una manera de normalitzar, dignificar i també de fer evolucionar l'instrument.