El Golem's de Barcelona acull el cicle "WoMB", dedicat a la world music

Fri, 25 Nov 2022 06:00:00 +0000

Al teatre i centre cultural Golem's ja està en marxa un nou cicle dedicat a la world music, etiqueta que agrupa els sons d'arrel del món, i en el cas de la capital catalana agafa molt sentit gràcies a una sèrie de formacions i grups que donen una visió personal i contemporània d'aquesta amalgama d'orígens sonors. És des d'aquesta perspectiva que ha nascut el cicle "WoMB", impulsat pels músics i agitadors culturals Ernesto Vargas i Francesca Frigeri. És amb ella mateixa amb qui hem parlat sobre aquest cicle, que ha programat propostes com les de Saffran!, que aglutina artistes provinents d'Itàlia França, Àustria i el País Basc, seguida del grup Sakapatú (a la foto), amb una base de música andina i afroperuana.