L'espectacle musical "Ojos verdes" homenatja el cantant de coples Miguel de Molina

Fri, 17 Feb 2023 17:25:00 +0000

Demà dissabte, al Teatre Joventut de l'Hospitalet de Llobregat s'hi representarà "Ojos verdes", una obra de teatre musical al voltant de la vida i la trajectòria del cèlebre cantant de coples Miguel de Molina. Escrita i dirigida per Marc Vilavella i estrenada per primer cop el 2007, "Ojos verdes" té l'embrió en el projecte de final de carrera a l'Institut del Teatre del dramaturg i actor, fruit de la invitació d'una col·lega de feina a conèixer la figura de Miguel de Molina. I va ser tot un descobriment, com ens ha explicat Vilavella mateix, que també interpreta el protagonista. Tota una fita, si tenim en compte que no coneixia gens el món de la copla fins que li va arribar a les mans una autobiografia del cantant andalús. De tot plegat, n'hem parlat amb ell mateix.