Anna Roig i Carles Belda uneixen el seu talent al muntatge "Passar-la bé"

Wed, 05 Feb 2025 17:30:00 +0000

Ens acostem a una de les propostes properes del cartell del Festival Barnasants, que ja està a ple rendiment. Aquest espectacle amb el títol "Passar-la bé" reuneix la cantautora Anna Roig i l'acordionista Carles Belda i es podrà gaudir dissabte a la recuperada i emblemàtica sala El Molino. Amb veu i acordió, posen en comú un seguit de cançons de diferents èpoques, orígens i estils, cantades en llengües diferents. Els temes escollits d'alguna manera emocionen i són significatives per a tots dos intèrprets. De fet, estan convençuts que, compartint-les amb el públic, faran sortir més d'un somriure i remouran més d'un cor. La mateixa Anna Roig ens n'ha donat tots els detalls.