L'11a edició del Festival de Jazz de la Garriga aposta per les propostes pròpies

Thu, 05 May 2022 06:00:00 +0000

El Festival de Jazz de la Garriga escalfa motors per a la seva onzena edició, concentrat en un cap de setmana a l'emblemàtica Plaça del Silenci d'aquesta localitat del Vallès Oriental, que se suma a un concert inaugural aquest dissabte al Teatre de la ciutat, i manté l'esperit de "festival petit però de qualitat". Tot, gràcies a l'empenta del col·lectiu Amics del Jazz de la Garriga, una trobada de músics que des del primer moment han apostat pel talent, més enllà de la possible repercussió mediàtica, i per les propostes "a mida" que el festival ha encarregat als artistes convidats. N'hem parlat amb el seu responsable, Guillem Callejón.