El concert "El gran dia de Girona" recupera patrimoni musical català la Diada de Catalunya

Tue, 07 Sep 2021 06:00:00 +0000

Tot i que va néixer a Molins de Rei, Francesc Civil està considerat pels gironins un dels músics més importants del segle XX. En el seu catàleg, hi ha la cantata "El gran dia de Girona", escrita i interpretada només un cop, quan es va estrenar l'any 1956. Aquest dissabte, 11 de Setembre, es podrà tornar a sentir, precisament, a Girona, on Martí Ferrer, editor de la partitura amb l'editorial Ficta, ha volgut tornar-la a programar al capdavant de la coral Polifònica de Girona (a la foto), que dirigeix, amb altres intèrprets, en format participatiu, tal com es va concebre l'obra. El concert, que s'ha titulat precisament "El gran dia de Girona", es farà a l'Auditori de la ciutat i amb la participació de les solistes Mireia Tarragó i Maite Mer en l'obra de Civil i Xavier Mendoza en el Rèquiem, en què també intervindran Pau Riuró a l'harmònium i l'Orquestra de Girona.