Tarta Relena presenta el seu nou disc, "Fiat Lux", al festival (a)phònica de Banyoles

Mon, 28 Jun 2021 06:15:00 +0000

Tarta Relena, el duet format per Marta Torrella i Helena Ros, ja té acabat el seu tercer disc que sortirà al mercat al setembre. L'han titulat "Fiat Lux" i el presentaran demà, 29 de juny, en directe dins del festival (a)phònica de Banyoles. Aquesta vegada Torrella i Ros han fet un pas més en la seva experimentació amb les veus perquè les han processades una mica més i ha tendit a trencar una mica la puresa vocal. En aquest nou àlbum s'han inspirat en la figura de diverses dones poderoses d'èpoques i contextos diversos, com la Mare de Déu, Hildegarda de Bingen o Safo, per parlar de tòpics i temes recurrents de la condició humana que les segueixen preocupant. A Banyoles, la posada en escena d'aquest tercer i últim treball, "Fiat Lux", constarà d'un ric joc de llums, com es dedueix del seu nom, i també d'un vestuari especial. Les Tarta Relena ens ho han explicat amb detall.