Neix a Nou Barris el festival de flamenc Desvarío

Tue, 14 Sep 2021 16:25:00 +0000

Des de dijous i fins diumenge, el Pati del districte de Nou Barris acollirà la primera edició d'un nou festival de flamenc, el Desvarío, una aposta per seguir acostant els ciutadans a un gènere en constant moviment. El festival, iniciativa de l'associació El Dorado, té com a material de base un plantejament de flamenc mínim, en paraules del seu director, però de màxima qualitat i ideal per a les mides d'un centre cultural i cívic, amb una programació de quatre espectacles, que inclouen la música i el ball i, seguint les premisses de l'associació, mostrar el flamenc, però no només com una col·lecció d'espectacles, sinó com la manifestació d'unes arrels culturals. N'hem parlat amb Pedro Barragán, president de l'associació El Dorado i director del festival Desvarío.