El Cor de Cambra del Palau homenatja Salvat-Papasseit

Fri, 18 Oct 2024 16:25:00 +0000

Els versos de Joan Salvat-Papasseit, que tanta i tan bona música han inspirat, seran els protagonistes de la pròxima producció del Cor de Cambra del Palau de la Música Catalana (a la foto) en aquest any de commemoració del centenari de la mort del poeta. Es preestrena avui a Premià de Mar, però s'estrenarà oficialment aquest diumenge al migdia al Petit Palau. La proposta porta per títol "Canto la lluita... i l'amor" i consolidarà al llarg de la temporada els projectes del Cor amb segell propi. N'han parlat en roda de premsa Joan Oller, director general del Palau de la Música Catalana, i Xavier Puig, director de la formació coral.