Descobrim la nova temporada dels cors de l'Orfeó Català

Mon, 20 Sep 2021 16:25:00 +0000

La família coral de l'Orfeó Català ja està treballant en la preparació d'aquesta temporada, que de cara al públic arrencarà aquest dissabte amb una primera actuació del Cor de Noies en temporada de la Simfònica del Vallès. Per fer balanç, però sobretot per posar la mirada en el futur i presentar els projectes que veuran la llum els propers mesos, el Palau de la Música Catalana va convocar fa pocs dies la premsa per mostrar també els efectes dels treballs de revisió i restauració del sostre de la sala modernista, la renovació de la maquinària de l'escenari i la neteja de l'orgue. Budapest, París i Luxemburg seran alguns dels escenaris internacionals que acolliran els cors del Palau aquesta temporada, mentre que entre les estrenes corals que es podran sentir a la sala modernista n'hi haurà de Ferran Cruixent, Marc Timón, Xavier Pagès-Corella i Kaija Saariaho.