L'òpera "Madama Butterfly" torna al Gran Teatre del Liceu per Nadal

Thu, 05 Dec 2024 17:24:00 +0000

El Liceu proposa aquestes setmanes prèvies a Nadal un dels títols més populars del repertori: "Madama Butterfly" de Puccini, tragèdia en tres actes amb música de Puccini sobre el llibret de Giuseppe Giacosa i Luigi Illica que es va estrenar el 1904 a Milà i va arribar a Barcelona només tres anys més tard. El Liceu, on es va representar per última vegada fa cinc anys, n'ofereix ara quinze funcions que estaran dedicades a la memòria de la soprano Enriqueta Tarrés, desapareguda fa poques setmanes. N'han parlat en roda de premsa el director artístic del coliseu, Víctor Garcia de Gomar, el director musical de l'òpera, Paolo Bortolameolli, i la soprano Sonya Yoncheva, una de les cantants que donarà vida a la protagonista.